**Ministru kabineta rīkojuma projekta “Grozījums Ministru kabineta 2018. gada 18. aprīļa rīkojumā Nr. 167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā”” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījums Ministru kabineta 2018. gada 18. aprīļa rīkojumā Nr. 167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā”” (turpmāk – Rīkojuma projekts) mērķis ir palielināt jaunu valsts budžeta saistību apjomu, kuru 2018.-2020. gadā drīkst uzņemties Vides aizsardzības un reģionālās attīstības ministrija (turpmāk – VARAM) Eiropas Komisijā (turpmāk – EK) apstiprināto LIFE programmas projektu nacionālā finansējuma nodrošināšanai.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides politikas pamatnostādnes 2014.-2020. gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijai kā Eiropas Savienības dalībvalstij ir pieejams finansējums no Eiropas Savienības LIFE programmas (turpmāk – LIFE programma). LIFE programmas mērķis ir sekmēt pāreju uz tīru, energoefektīvu un klimatnoturīgu mazoglekļa aprites ekonomiku, cita starpā veicinot pāreju uz tīru enerģiju, vides kvalitātes aizsardzību un uzlabošanu un bioloģiskās daudzveidības zuduma apturēšanu un bioloģiskās daudzveidības atjaunošanu, tādējādi dodot ieguldījumu ilgtspējīgā attīstībā. LIFE programmu administrē (t.i., izsludina projektu konkursus, pieņem un izvērtē projektu pieteikumus, slēdz līgumus par projektu īstenošanu, veic projektu īstenošanas uzraudzību) EK un tās izpildaģentūra EASME (*Executive Agency for Small and Medium-sized Enterprises*) (turpmāk – EASME). Kopš 2014. gada LIFE programmas īstenošanu nosaka Eiropas Parlamenta un Padomes 2013.gada 11.decembra Regula Nr. 1293/2013 par vides un klimata pasākumu programmas (LIFE) izveidi, un ar ko atceļ Regulu (EK) Nr. 614/2007 (turpmāk – Regula). Saskaņā ar Regulu LIFE programmas īstenošana notiek divos posmos – 2014.-2017. gads un 2018.-2020. gads. LIFE programma sastāv no divām apakšprogrammām – LIFE Vide un LIFE Klimats. 2018.-2020. gadam projektu īstenošanai kopā ir pieejami 1  657 063 000 *euro*, no tiem LIFE Vide pieejami 1 243 817 750 *euro*, savukārt LIFE Klimats pieejami 413 245 250 *euro*. Lai Latvijas institūcijas varētu sekmīgi piedalīties LIFE programmas projektu konkursos, kopš 2011. gada Latvija nodrošina iespēju pieteikties uz nacionālo finansējumu projektu īstenošanai. Regulas darbības laikā nacionālo finansējumu nosaka divi Ministru kabineta rīkojumi, kas atbilst LIFE daudzgadu programmas darbības termiņam. 2014.-2017.gadā nacionālā finansējuma apjomu noteica Ministru kabineta 2014.gada 25.augusta rīkojums Nr. 447 “Par Latvijas institūciju dalību EK LIFE programmā un valsts budžeta līdzfinansējumu 2014.-2017. gadā” (turpmāk – MK rīkojums Nr. 447), kas paredzēja VARAM tiesības uzņemties jaunas budžeta saistības 15 396 646 *euro* apmērā. 2014.-2017. gadā Latvijas institūcijas kopumā pieteikušas un EK apstiprinājusi 13 projektus. Apstiprināto projektu nacionālajam finansējumam novirzīti 3 246 532 *euro* (21% no MK rīkojumā Nr. 447 noteiktās summas), savukārt LIFE programma šo projektu finansēšanai novirzījusi 22 613 123 *euro*. Tas nozīmē, ka uz 1 *euro* valsts budžeta līdzfinansējuma piesaistīti 6,96 *euro* LIFE programmas finansējuma.Īstenojot LIFE programmas finansētos projektus, ir veicināta dabisko zālāju un piekrastes biotopu atjaunošana un apsaimniekošana, atjaunoti purvi īpaši aizsargājamās dabas teritorijās, izstrādātas un aprobētas degradēto purvu atjaunošanas metodes, lai samazinātu siltumnīcefekta gāzu (turpmāk – SEG) emisijas, izstrādāti SEG emisiju aprēķināšanas algoritmi. Ar LIFE programmas atbalstu ir nodrošināta kaitīgu ķīmisku vielu aizstāšana ar videi un veselībai mazāk kaitīgām, tādējādi veicinot REACH direktīvas[[1]](#footnote-1) ieviešanu no ķīmisko vielu ražotāju puses. LIFE programma arī atbalsta inovatīvu siltumizolācijas materiālu ražošanu no makulatūras un kaņepju šķiedrām, tādējādi gan veicinot papīra atkritumu pārstrādi, gan jaunu produktu izstrādi un aprobāciju. Nacionālajam finansējumam pieejamo apjomu 2018.-2020. gadam nosaka Ministru kabineta 2018. gada 18. aprīļa rīkojums Nr.167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā” (turpmāk – MK rīkojums Nr. 167). Lai varētu nodrošināt valsts budžeta līdzfinansējumu, VARAM ir atļauts uzņemties jaunas budžeta saistības LIFE programmas ietvaros 2018.–2020.gadā 14 217 600 *euro* apmērā. Atbilstoši Regulai finansējums no LIFE programmas tiek piešķirts atklāta konkursa veidā projektiem, kurus var pieteikt jebkura ES reģistrēta juridiskā persona un kuri ir paredzēti LIFE daudzgadu programmā noteikto prioritāro vides un klimata problēmu risināšanai (t.s. “parastie” projekti). Projektu pieteikumi tiek iesniegti vienā kārtā (LIFE Klimata apakšprogramma) vai divās kārtās (LIFE Vides apakšprogramma). Saskaņā ar nacionālā finansējuma piešķiršanas nolikumu (apstiprināts VARAM 2019. gada 9. septembrī), uz nacionālo finansējumu var pieteikties tikai tie projekti, kuri tiek virzīti apstiprināšanai un kuriem tiks piešķirts LIFE programmas finansējums. “Parasto” projektu finansēšanai līdz šim novirzīti 2 116 564 *euro* no MK rīkojuma Nr. 167 summas. 2020. gada jūlija sākumā EASME informēja, ka apstiprināšanai un finansēšanai tiek virzīts vēl viens Latvijas iesniegts projekts (iesniedzējs Latvijas universitāte) no tā saucamā rezerves saraksta. Rezerves sarakstā tiek iekļauti projektu pieteikumi, kuru pietiekamo kvalitāti apliecina saņemto punktu skaits, bet kuru finansēšanai nepietiek finansējuma. Rezerves sarakstā iekļautie projekti tiek finansēti tikai tad, ja atbrīvojas LIFE programmas finansējums. Latvijas Universitātes projekta kopējā summa ir 2 706 291 *euro*, tai skaitā LIFE programmas finansējums 1 488 458 *euro*. Indikatīvais nacionālais līdzfinansējums ir 1 086 571 *euro*.Latvijas Universitātes projektā paredzēts izvērtēt un pilnveidot Latvijas īpaši aizsargājamo sugu sarakstu, kā arī izstrādāt zinātniskos aprakstus un pamatojumus katras sugas iekļaušanai vai dzēšanai no īpaši aizsargājamo sugu saraksta. Latvijas Universitātes projekts būtiski papildinās Dabas aizsardzības integrētā projekta aktivitātes, sniedzot skaidru ietvaru un zinātnisko pamatojumu, kurām sugām dabas aizsardzības integrētā projekta ietvaros būtu jānosaka nacionālie aizsardzības mērķi. Papildus minētajiem projektiem, sākot ar 2014. gadu nacionālās kompetentās institūcijas var pieteikt integrētos projektus noteiktu vides un klimata politisko dokumentu ieviešanai. Integrētos projektus var pieteikt, lai ieviestu, piem., upju baseinu apsaimniekošanas plānus, atkritumu apsaimniekošanas plānus, pilsētu klimata pielāgošanās plānus utt. Atbilstoši LIFE daudzgadu programmai, Regulas darbības laikā (2014.-2020. gads) katra ES dalībvalsts var pieteikt līdz trim integrētajiem projektiem. Tā kā integrētie projekti paredzēti noteiktu valsts stratēģisko un politikas dokumentu pilnīgai ieviešanai, vai būtisku priekšnoteikumu radīšanai šo dokumentu pilnīgai ieviešanai, tad integrētie projekti ir finansiāli apjomīgāki nekā citi LIFE programmas finansētie projekti. LIFE daudzgadu programma paredz, ka LIFE programmas finansējums integrētajā projektā ir 60%, tomēr nepārsniedzot provizoriski 10 miljonus *euro*. Līdz ar to arī nacionālajam finansējumam jāparedz lielāka summa nekā “parastajiem” LIFE projektiem. 2018. gadā Latvija pieteica un saņēma finansējumu integrētajam projektam “Latvijas upju baseinu apsaimniekošanas plānu ieviešana laba virszemes ūdeņu kvalitātes stāvokļa sasniegšanai”. Šā projekta ieviešana paredzēta astoņu gadu laikā un kopējais projekta finansējums ir 14 568 048 *euro*, tai skaitā LIFE programmas finansējums 8 677 830 *euro* un nacionālā budžeta līdzfinansējums ir 4 372 616 *euro*. 2019. gadā Latvija iesniedza vēl divas integrēto projektu koncepcijas dabas aizsardzības un klimata politikas jomā. Abas koncepcijas ir pozitīvi novērtētas, un Latvija iesniedza pilnos projektu pieteikumus. Izvērtējot pilnos projektu pieteikumus, klimata jomas integrētais projekts tika noraidīts, bet dabas aizsardzības integrētais projekts tika virzīts finansēšanai. Dabas aizsardzības integrētā projekta kopējais indikatīvais budžets ir 19 484 173 *euro*, tai skaitā pieprasītais LIFE programmas finansējums 11 690 504 *euro*, nacionālais finansējums 7 372 820 *euro*. Kopumā no MK rīkojuma Nr. 167 summas integrēto projektu nacionālā līdzfinansējuma nodrošināšanai novirzīti 11 745 436 *euro*. Līdz ar to 2018. un 2019. gadā iesniegtajiem un apstiprinātajiem projektiem jau novirzīti 13 862 000 *euro* (97% no MK rīkojumā Nr. 167 noteiktās summas), piesaistot 24 712 203 *euro* LIFE programmas finansējuma. 2020. gada 2. aprīlī ir atvērts pēdējais projektu uzsaukums Regulas darbības laikā. Paredzams, ka izvērtējums par šiem projektiem būs zināms 2021. gada pavasarī (LIFE Klimats apakšprogrammas projektiem) un rudenī (LIFE Vides apakšprogrammas projektiem). Ņemot vērā iepriekšējo gadu pieredzi par Latvijas institūciju iesniegto projektu apstiprināšanu un vidējo nacionālā līdzfinansējuma apjomu, sagaidāms, ka 2020. gadā iesniegto “parasto” projektu nacionālā līdzfinansējuma nodrošināšanai būtu nepieciešami 3 000 000 *euro*. VARAM arī plāno pieteikt trešo integrēto projektu atkritumu apsaimniekošanas jomā. Indikatīvais atkritumu integrētā projekta budžets 17 000 000 *euro*, tai skaitā LIFE programmas finansējums 10 000 000 *euro* un nacionālais finansējums 6 000 000 *euro*, pārējo nodrošinot projekta partneriem (partnerība vēl nav zināma). Atkritumu apsaimniekošanas integrētais projekts paredz uzsākt Atkritumu apsaimniekošanas valsts plāna ieviešanu (Atkritumu apsaimniekošanas valsts plāna projekts tiek izstrādāts VARAM un tā apstiprināšana paredzēta līdz 2020. gada beigām). LIFE programmas “parasto” projektu iespējamās tēmas ir noteiktas LIFE Daudzgadu programmā un faktiski pieteiktās tēmas atkarīgas no projektu pieteicēju izvēles un iecerēm. Līdz ar to pirms projektu konkursa noslēgšanās nav iespējams zināt 2020. gadā pieteikto projektu tematisko tvērumu. Šiem projektiem būtu jānodrošina iespēja pieteikties uz nacionālo finansējumu. Atlikums no MK rīkojuma Nr. 167 summas – 355 600 *euro*. Nepieciešamais nacionālā līdzfinansējuma apjoms 10 086 571 *euro*. Ņemot vērā atlikumu, būtu nepieciešami vēl papildu 9 730 971 *euro*. Ņemot vērā nacionālā finansējuma pieejamības izšķirošo nozīmi LIFE projektu pieteikšanā, kā arī līdzšinējās pozitīvas sekmes LIFE programmas finansējuma piesaistē, nepieciešams palielināt LIFE programmas projektu nacionālā finansējuma kopējo summu no valsts budžeta, lai nodrošinātu iespēju piesaistīt EK LIFE programmas finansējumu parasto un integrēto projektu veidā atlikušajos LIFE programmas projektu konkursu uzsaukumos.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts reģionālās attīstības aģentūras Latvijas vides aizsardzības fonda administrācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts skar potenciālos LIFE projektu pieteikumu iesniedzējus, kuru izredzes uz projektu apstiprināšanu un sekojošu ieviešanu palielinās.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai Rīkojuma projekts pēc būtības nemainīs veicamās darbības, līdz ar to neietekmēs administratīvo slogu. Rīkojuma projekts neietekmēs konkurenci, kā arī tam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |   |   |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 2.1. valsts pamatbudžets |   |   |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 3.1. valsts pamatbudžets |  0 |  0 |  Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  X |   |  X |   Nav precīzi aprēķināms |   X |   Nav precīzi aprēķināms |   Nav precīzi aprēķināms |
| 5.1. valsts pamatbudžets |   |   Nav precīzi aprēķināms |   Nav precīzi aprēķināms |   Nav precīzi aprēķināms |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK rīkojumā Nr. 167 apstiprinātā summa - 14 217 600 *euro;*Projektiem jau novirzītā summa - 13 862 000 *euro;*Atlikums - 355 600 *euro*.Ņemot vērā anotācijas I sadaļas 2.punktā sniegto informāciju, vēl nepieciešamais nacionālais finansējums (indikatīvs):1. Latvijas Universitātes projektam -1 086 571 *euro*;
2. 2020. gadā pieteiktajiem projektiem rezervējamā summa – 3 000 000 *euro*;
3. Atkritumu integrētajam projektam rezervējamā summa – 6 000 000 *euro*.

Kopā indikatīvi nepieciešamais nacionālā līdzfinansējuma apjoms 10 086 571 *euro*. Ņemot vērā atlikumu, būtu nepieciešami vēl papildu 9 730 971 *euro*, attiecīgikopā nacionālā finansējuma (valsts budžets Latvijas institūciju līdzfinansējuma nodrošināšanai) summa 2018.-2020.gada periodam ir 23 948 571 *euro*. Nacionālajam finansējumam novirzot vēl papildu 9 730 971 *euro*, indikatīvi iespējams piesaistīt 2,2 *euro* LIFE programmas finansējuma uz katru papildu novirzītā nacionālā līdzfinansējuma *euro*. Faktisko vides un klimata problēmu risināšanai piesaistīto LIFE projektu finansējuma apjomu varēs zināt tikai pēc projektu apstiprināšanas.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekta īstenošana neietekmē amata vietas Rīkojuma projekta izpildē iesaistītajās institūcijās.  |
| 8. Cita informācija | Nacionālais finansējums kārtējam periodam tiek plānots apjomā atbilstoši šādai formulai:C = A x B x 4,29, kurC – nacionālais finansējums kārtējam periodam, *euro*A – Latvijas iemaksu proporcija no kopējā Eiropas Savienības budžeta kārtējam periodam B – Eiropas Savienības LIFE programmas kopējais finansējums 2018.-2020.gadā, *euro*4,29 – koeficients, kas atbilst 2014.-2017. gadā pieejamā nacionālā finansējuma attiecībai pret Latvijas iemaksu proporciju Eiropas Savienības LIFE programmas finansējumā 2014.-2017. gadā.Aprēķins par līdzšinējo apmēru pieejams rīkojuma Nr.167 anotācijā.Faktiskais valsts budžeta līdzekļu pieprasījums notiks pēc projektu apstiprināšanas un līgumu noslēgšanas par projektu ieviešanu. Ņemot vērā projektu vērtēšanas un apstiprināšanas ciklu, valsts budžeta līdzfinansējums 2020 gadā iesniegtajiem projektiem būs nepieciešams ne ātrāk kā 2022. gadā (ar divu gadu nobīdi). Tā kā valsts budžeta finansējums tiks pieprasīts tikai apstiprinātajiem projektiem, tad Rīkojuma projekta izstrādes laikā nav iespējams novērtēt nepieciešamo līdzekļu apjomu 2021. un nākamajos gados.VARAM valsts budžeta līdzekļus projektu līdzfinansēšanai normatīvajos aktos noteiktajā kārtībā pieprasīs no valsts pamatbudžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pēc projektu iesniegumu apstiprināšanas EK un līguma par projekta īstenošanu noslēgšanas starp projekta pieteicēju un EK. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar Rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā” 5. punkts.).Vienlaikus norādāms, ka Rīkojuma projekts un tā anotācija bija publiski pieejami Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēja iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Nav.  |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Valsts reģionālās attīstības aģentūras Latvijas vides aizsardzības fonda administrācija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav |

Vides aizsardzības un reģionālās

attīstībasministrs J. Pūce

I. Mendziņa

67026432, ilona.mendzina@varam.gov.lv

1. Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK [↑](#footnote-ref-1)